
Diſputatio Juridica, 
Ad Tit. 1. Lib. XXII. Pand. 


De Uſuris, et Fructibus, et Cauſis, et omnibus 


acceſſionibus, et mora. 


P RO OE MI U M. 


Miss fere contractibus in ſuperioribus digeſtorum 
libris plene tractatis et expoſitis, juris civilis compoſi- 
tores, in hoc titulo, de quibuſdam omnium contractuum 
acceſſoriis agunt : inter quae merito primum occupant 

locum Uſurae; quippe quae tantppere negotiis humanis ſunt impli- 
citae, et ad commercium tam neceſſariae, ut, illis ſublatis, hoc ne 


ſubſiſtere quidem poſſe videatur. Qua de cauſa, omnium latiſſime 
de iis agunt Juriſconſulti : caetera quae indigitat tituli rubrica ma- 
gis perfunctorie attingentes; quippe, de quibus doctrina, per omnes 
juriſprudentiae partes diſperſa, e quamplurimis aliis locis hauriri 
poteſt. Denique, quia obligatio ad uſuras, in quibuſdam caſibus, 
ex ſola mora inducatur; ſub finem tituli, tanquam ad doctrinam de 
uſuris intelligendam apprime neceſſaria, quaedam de mora in genere 
adjiciuntur. | 
UsvuRAE vero definiri poſſunt, Incrementum pecuniae vel fructuum, 
pro uſu ſortis, creditori in eodem genere a debitore praeftandum. Quo 
incremento, quantumvis a juris canonici interpretibus exagitato, 
nihil juſtius, nec principiis aequitatis convenientius: nec enim de- 
bitorem pecunia creditoris gratis frui, et inde commodum capere, 
nec creditorem re ſua ſine cauſa carere, admittit aequalitas in omni- 
bus contractibus obſervanda; nec certe magis obligatur quis, pe- 
cuniae, quam domus aut agri, aut alius cujuſcunque rei, gratuitum 


uſum praebere. 
A THESIS 


2 DIS PU TATIO juRID ICA, 


THESIS I. 
RAESs TAN TUR vero uſurae, vel vi conventionis, vel ex ſola 
mora; ſive, ut loquitur J. C. Papinianus, vel in obligatione, 
vel in officio judicis, conſiſtunt, J. 58. pr. D. ad S. C. Trebel. et 
quidem, ex ſola mora, officio judicis irrogantur in contractibus bo- 
nae fidei, J. 32. § 2. D. h. t. I. 2. C. depoſ. eſt enim conſtitutum 
in bonae fidei judiciis, quod ad uſuras attinet, ut tantundem poſſit 
officium arbitri, quantum ſtipulatio, J. 24. D. depoſ. l. 7. D. de 
neg. geſt. | 
ET quoniam conventio, vel pacto, vel intercedente {tipulatione, 
iniri poteſt; pactum autem, ex principiis juris civilis, obligationem 
producat, tantum ſi contractui bonae fidei in continenti adjiciatur, 
J. 7. 5. D. de pat. inde ſequitur ut, ex pacto de uſuris in initio 
contractus 6. f. interpoſito, actio oriatur: non vero, ſi ex inter- 
vallo incatur, J. 26. § 1. D. depoſ. I. 5. C. de pad. inter empt. et 
vend. Pactum autem, contractui ſtricti juris quandocunque adje- 
ctum, nullam actionem producit : ibi enim omnino requiritur ſtipu- 
latio, J. 24. D. de praeſcr. verb. ſolutae tamen ex tali pacto uſurae 
neque ut indebitae repetuntur, neque in ſortem accepto ferendae 
ſunt, J. 3. C. 5. 1. repetenti enim obſtaret exceptio pacti, J. 64. D. 
de cond. ind. TS. 2 

J in judiciis ſtricti juris ſine vinculo ſtipulationis peti 
| non poſle dictum eſt; uſque adeo ut, ex co quod aliquando 
ex conſenſu praeſtitae ſunt, obligatio non conſtituatur, niſi placitis 
{tipulatio interceſſerit, J. 7. C. b. t. Sunt tamen quidam caſus, 
quibus ſingulari ratione placuit, uſuras in /. j. judiciis etiam ex nu- 
do pacto deberi. Tali privilegio civitates uti, auctor eſt Paulus in 
J. 30. D. b. t.. Frumenti quoque vel hordei mutuo dati acceſſio- 
nem, etiam ex nudo pacto praeſtandam eſſe, reſcripſit Imp. Alexan- 
der, J. 12. C. h. 1. idemque jus in foenore nautico, et in caeteris 
conventionibus ei ſimilibus, obtinere docent, J. 5. pr. $ 1. l. 7. D. de 
foen. naut. Poſtremo, 1d argentariis indulſit Juſtinianus, ut uſurae 
ipſis etiam fine ſtipulatione praeberentur, Nov. 136. cap. 4. Actio 
perſonalis ex teſtamento, quamvis proprie ſit ſtricti juris, J. 6. D. 
de 


De uſuris, et fructibus, et cauſis, &c. 3 


de in lit. jur. hoc cum actionibus bonae fidei commune habet, quod in 
ea, poſt moram, uſurae debentur, J. 3. § 4. J. 34. D. b. t. Princi- 
demum conſtitutionibus eſt introductum, ut dotis promiſſae poſt 
ium uſurae trientes, rei judicatae poſt quatuor menſes uſurae 
centeſimae, ipſo jure, ſine ulla conventione, currerent, /. uit. F 2. C. 
de jur. dot. I. 2. C. de uſur. rei jud. Et fiſco, quanquam ipſe, niſi in 
privati locum ſuccedat, uſuras nunquam praeſtet, ſine diſtinctione 
uſuras ſemiſſes ex mora deberi, etiam jure Pandectarum obtinuit; 
uſque adeo ut ſi debitores, qui minores f-miſlibus praeſtabant uſuras, 
fifci eſſe inciperent, poſtquam ad fiſcum tranſibant, ſemiſſes cogeren- 
tur praeſtare, J. 17. § . 6. J. 43. D. h. t. Hiſce caſibus exceptis, 
omnino valet regula, Uſuras in contrattibus ſtricti juris, niſi in ſtipula- 
tionem deduttas, peti non poſſe. | 


THESIS II. 


X eo quod uſurae pro uſu ſortis praeſtantur inferebant juris- 
conſulti Romani illicitas eſſe uſuras uſurarum, J. 26. F 1. D. 

de cond. ind. I. 27. D. de re jud. uſque adeo ut uſuras uſurarum 
exigentibus, infamiae macula irrogaretur, J. 20. C. ex quib. cauſ. 
inf. irrog. am prohibitionem ita extendit Imp. Juſtinianus, ut 
nullo modo liceret cuiquam uſuras praeteriti temporis vel futuri 
in ſortem redigere, et earum iterum uſuras ab eodem debitore ſti- 
lari, J. 28. C. h. t. Immo, ad omnem anatociſmum tollendum 
tam ſollicitus erat Juſtinianus, ut quamvis ſecundum principia juris 
civilis obligatio litis conteſtatione et condemnatione ſecuta, novari 


intelligatur, et in novam obligationem nempe judicati tranſire, 


adeoque uſurae, ex priore obligatione in condemnationem deductae 
in unam ſummam cum ſorte redigantur, nollet tamen harum uſu- 
rarum uſuras exigi, ſed ſolummodo ſortis, J. 3. C. de uſur. rei jud. 


THESIS IV. 


OMANI in ſingulos menſes uſuras ſtipulari ſolebant, ut e variis 
locis juris civilis apparet, J. 40. D. de reb. cred. I. 26. F r. 
D. depoſ. l. go. D. de V. O. unde facile intelligitur quid fit uſura cen- 
teſima; quando ſcilicet, e centum nummis creditis, unus, ſingulis 
menſibus, et ita duodecim, ſingulis annis, uſurae nomine ſolveban- 
tur; quae ita dicebatur quia centeſimo menſe ſortem exaequabat. 

| Hanc 

Hanc uſuram centeſimam, ut aſſem ſeu totum, conſiderabant, eam- 
que in duodecim uncias dividebant : hinc UsURA UNCIARIA, I. 
47. $ 4. D. de adm. tut. quando, pro centum creditis nummis, 

uodecima pars unius ſingulis menſibus, unus nummus annu- 
atim redderetur. SRxTANTES USURAE, quando, pro centum 
creditis, ſexta pars unius ſingulis menſibus, bini nummi fingulis 
annis redderentur. QUADRANTES, ſeu quarta pars centeſimae, J. 
ult. pr. C. de pet. haered. cum centum crediti, ſingulis menſibus, 
unius nummi quartam partem, ſingulis annis, nummos ternos red- 
derent : unde quae ſint uſurae trientes, quincunces, et deinceps, facile 
apparet. 


THESIS V. 


oN unus tamen ſemper manſit legitimus uſurarum modus; ſed 
N varias variis temporibus mutationes ſubivit: eo vero tandem 
res devenit, ut uſurae uſque ad centeſimam exigi permitterentur, 
J. 1. 2. cod. Theod. de uſur. Hinc uſura centeſima legitima dicitur, 
J. 8. C. i cert. pet. eademque per graviſſimam in /. 7.4 8. D. de 
adm. tut. et L. 38. D. de neg. geſt. intelligitur: et hunc modum, ne 
quidem judici in 5. F. judiciis, egredi licebat, J. 1. D. h. 1. Peri- 
culum vero quod ſuſtinet creditor, cauſa erat cur, pro pecunia tra- 
jectitia, in infinitum uſuras paciſci liceret, Paul Sent. lib. 2. tit. 14. 
§ 3. ut et, in oleo et quibuſcunque fructibus mutuo datis, incerti 
pretii ratio additamenta uſurarum ejuſdem materiae, ſuaſit admitti, 
J. 23. C. b. 1. Poſtremo vero Imp. Juſtinianus ſuper uſurarum 
quantitate generalem emiſit ſanctionem; non omnibus eandem 
quantitatem ſtipulari permittens, ſed varie, pro varia hominum 
conditione, uſurarum modum definiens: viris enim illuſtribus uſque 
ad tertiam partem centeſimae, iis vero qui aliquam licitam nego- 
tiationem gererent uſque ad beſſem centeſimae, foenus nauticum 
ſtipulantibus uſque ad centeſimam, caeteris autem omnibus dimi- 
dium tantummodo centeſimae, uſurarum nomine, ſtipulari permiſit, 
J. 26. § 1. C. . t. Quodcunque vero ullo in caſu ſupra modum 
promiſſum eſt, pro non adjecto habetur, J. 20. 29. D. H. t. ſolu- 
tum, ſorti imputatur: ſi autem ſors ante fuerit ſoluta, uſurae ſupra 


legitimum modum ſolutae, quaſi indebitae condicuntur. J. 26. pr. 
D. de cond. ind. | 


THESIS 


De uſuris, et frudtibus, et cauſis, &c. 5 
TA L818 VI. 


UontiamM autem uſurae pro uſu ſortis praeſtantur, exſtincta 
obligatione ad ſortem ſolvendam exſtingui quoque obligati- 
onem ad uſuras in futurum praeſtandas neceſſe eſt; cum enim prin- 
cipalis cauſa non ſubſiſtat, plerumque ne ea quidem quae ſequuntur 
locum habent, ut ait Paulus, J. 178. D. de R. I. nec refert quo- 
modo exſtinguatur obligatio principalis, utrum ſolutione, an com- 
penſatione, J. 11. 12. D. de comp. an voluntaria novatione, J. 18. 
D. de nov. Novatione autem quae litis conteſtatione inducitur 
curſus uſurarum non ſiſtitur, J. 25. D. h. t. haec de uſuris futuris. 
Quod ad uſuras vero praeteritas attinet, diſtinguendum utrum ex 
ſtipulatione, an ex mora debeantur ; fi enim ex ſtipulatione, quia eo 
caſu duae ſunt obligationes, ſortis altera, altera uſurarum, nihil pro- 
hibet quominus una ſublata altera maneat, J. 75. § 9. D. de V. O. 
in uſuris autem quae officio judicis addici ſolent aliter obtinet; fi 
enim judex reum in ſortem tantum damnaverit, et uſuras omiſerit, 
pro his ſolis actio non poteſt inſtitui, non enim hoc caſu duae ſunt 
actiones, ſed una; ex qua condemnatione facta iterata actio, rei 
judicatae exceptione repellitur, J. 4. C. depeſ. principali quoque obli- 

atione per praeſcriptionem ſublata, ne ulla actio de uſuris aut 
ructibus practeriti temporis moveri poſſet, Juſtinianus ſanxit, /. 26. 
pr. C. b. 1. denique quia unuſquiſque juri ſuo renunciare poteſt, 
vel expreſſe, vel tacite uſuras in totum, vel pro parte poſſe remitti 
dubitari nequit, J. 13. 17. 1. D. J. g. C. h. 1. Poſtremo, uſuras 
ſortem adaequantes ultra non currere placuit, adeo ut nec ulterius in 
ſtipulatum deduci poſſent, J. 26. H 1. D. de cond. ind. Ad quam. 
ſummam conficiendam particulares etiam ſolutiones in computa- 
tionem veniunt poſt Nov. 121. cap. 2. 


Tes VE. 


inde percipitur, J. 9. pr. D. de uſufr. et in actionibus bonae 

ei debentur a tempore morae, J. 3. pr. D. h. t. in actionibus 
ſtricti juris a lite conteſtata, J. 38. § 7. D. h. t. et hoc funda- 
mento nititur, quod ſcribit Paulus J. 10. D. h. . partum poſt 
litem conteſtatam editum reſtituere poſſeſſorem debere, quem non 
deberet reſtituere, fi cum mater peteretur jam natus fuiſſet, niſi 
| B ſpecialiter 


E inde ve comprehendunt. quidquid e re naſcitur, et quidquid 
d 


'6. DISPUTATIO JURIDICA,' 
ſpecialiter et pro hoc actum eflet : ſed fi id actione /. j. petatur 
quod ante actoris fuit, ut in condictitione indebiti, cauſa non ſecuta, 
interdicto unde vi et ſimilibus fit, omnes fructus etiam ante litis 
conteſtationem percepti una cum re ipſa reſtituendi ſunt, J. 38. 
D. H. t. | 

AccEssIoNEs ſunt omnia quae rei noſtrae quomodocunque 
accedunt; et ſemper id cui accedunt ſequuntur. Cauſa demum, quae 
cacteras omnes acceſſiones comprehendit, eſt omnis rei qualitas et 
utilitas, quae ejus occaſione percipi poſſet; adeoque illud omne 
continet quod habiturus fuiſſet actor, ſi res petita tempore morae, 
aut litis conteſtandae reſtituta fuiſſet, J. 20. D. de rei vind. I. 31. 
D. de reb. cred. | 


* 


THESIS VIII. 


On A eſt, Debiti juſto tempore ſolvendi, vel accipiendi, fruſtranta 

ceſſatio. Mora enim non ſolum a parte debitoris intelligitur, 
qui debitum juſto tempore non ſolvit, ſed et a parte creditoris, qui 
debituin juſto tempore non accipit, /. 37. D. Mand. Oportet vero ut 
fruſtranea ſit ceſſatio, J. 3. $ 4. D. h. t. Non enim omne, quod 
differendi cauſa optima ratione fit, morae adnumerandum : quid 
enim fi juſta exceptione tutus fir debitor, vel juſta ex cauſa ad 
judicium provocavit? J. 21. 22. 24. pr. D. b. t. adeoque an mora 
facta intelligatur, necne, magis facti eſſe quam juris reſcripſit D. 
Pius, J. 32. pr. D. b. t. Quamvis vero regulariter, ut mora fiat, 
requiratur interpellatio juſto loco et tempore facta, J. 38. pr. D. 
h. t. aliquando tamen, etiam fine interpellatione, in re moram eſſe 
decerni ſolet, ſi forte non exſtat qui conveniatur, J. 23. § 1. D. h. 1. 
vel ſolutio in diem concipiatur. J. 12. C. de contr. et commit. ſtip. 
fiſco denique hoc privilegium competere, ut tardius ei ſolventes, ſine 
interpellatione, in mora eſſe intelligantur, auctor eſt Paulus, J. 17. 
$ 5. D. h. t. quod et in minoribus recipi ſuaſit minoris aetatis 
favor, J. 3. C. ex quib. cauſ. in integr. reſt. neceſſ. non eft. Sed quia 
mora regulariter, niſi interpellatione precedente, non intelligatur; 
hinc, hiſce caſibus, aliquando mora abeſſe dicitur, J. 1. H 1. J. 17. 


$4. D. h. t. 
THESIS 

THESIS IX. 


SURAs et fructus a tempore morae in 5. f. judiciis, deberi 
ſupra dictum: praeterea, is qui in mora eſt alicujus rei ſol- 
vendae, ejus periculum ſuſtinet donec ſolvatur, J. 39 D. de ſolut. 
adeoque ei perit, niſi eodem modo apud creditorem fuiſſet peritura, 
J. 14, $1. D. depoſ. Mora autem poſterior ſemper nocet, /. 17. D. de 
per. et com. rei vend. ſi enim creditor debitorem interpellaverit, et 
is non ſolverit, poſtea, illo offerente, creditor non acceperit, ſuperior 
mora a poſteriore exſtinguitur, I. 91. § 3. D. de V. O. certe enim 
doli mali exceptio nocebit ei qui pecuniam oblatam accipere noluit, 
J. 73. F 2. D. eod. modo lis non fuerit conteſtata, J. 84. D. de 
V. O. nec jus alteri quaeſitum inde fiat deterius, J. 23. D. de O. et A. 
denique quia unuſquiſque juri pro ſe introducto renunciare poteſt, 
moram vel expreſſe vel tacite poſſe remitti certum eſt, J. 32. § 1. 
D. 5. t. J. 8. pr. D. de nov. | 


ANNE X A. 


ANNE X A. 


I. 
7 N Atricti juris judiciis, Uſurae, niſi in ſtipulationem deductae, 


ne quidem a lite conteſtata debentur. 


II. 
Juris fine certa quantitate promi ſis legitimae debentur. 


III. 
In hereditatis petition veniunt Uſurae fructuum ante litem con- 
teſtatam perceptorum. 


IV. 
Bonae fidei poſſeſſor fructus omnes tam . quam induſtria- 
les percipiendo ſuos facit. 


V. 
Ob moram rei non augetur obligatio fidejuſſoris. 


1 
Dolus, dans cauſam contractui bonae 2 „ eum reddit 7 oo jure 
nullum. 


VII. ; 
In emptorem hereditatis non tranſit jus accreſcendi. 


VIII. 
Juri 1 debiti, luendigue pignoris, longiſſimo tempore prae- 
ſeribitur. 

